জাকজমকপূর্ণ এবং বছরের সেরা অনুষ্ঠানের লক্ষ্যে বাংলাদেশ পথমেলার ব্যাপক প্রস্তুতি প্রায় শেষের দিকে। বাংলাদেশ পথমেলা ২০১৮ এবারে প্রথমবারের মতো ১লা জুলাই কানাডা ডে -তে অনুষ্ঠিত হবে। এই অনুষ্ঠানে টরোন্টোর দর্শক শ্রোতাদের হৃদয় জয় করতে আসছেন আশির দশকের বাংলাদেশের বিখ্যাত ব্যান্ড "মাইলস" এর বেজ গিটারিস্ট এবং প্রধান গায়ক শাফিন আহমেদ, সাথে যোগ দিয়েছেন কলকাতার সা -রে -গা-মা -পা এর মিষ্টি কণ্ঠের ঐন্দ্রিলা দাস, ভিন্ন আমেজের প্রয়াসে থাকবে কলকাতার জনপ্রিয় অনুষ্ঠান মীরাক্কেলের কৌতুক সম্রাজ্ঞী শশী। উল্লেখ্য শশীর হাস্যরসাত্মক পর্বের এই সংযোগ নিঃসন্দেহে একটি ব্যতিক্রমি ভাবনা। সম্মানিত শিল্পীরা শীঘ্রই দেশ ছাড়ছেন এবংএসে পৌঁছাচ্ছেন আমাদের মাঝে। দুই বাংলার সাড়া জাগানো শিল্পীদের সাথে আয়োজনটিকে আলোকিত করতে মঞ্চে আরো থাকবেন বাউল সম্রাট সাবু শাহ, মঞ্চ কাঁপানো শিল্পী সিনথিয়া , বাউল ও ফোক সম্রাজ্ঞী চুমকি , মিষ্টি কণ্ঠের লিসা ও সবার প্রিয় ব্যান্ড সুর।